22.11.2022
EL
Επίσημη Εφημερίδα της Ευρωπαϊκής Ένωσης
L 302/41
Σχήμα 7 Χαρακτηριστικά της σύνθετης αντίστασης ΤΔ φόρτισης ΣΡ
4.
Τεχνητό τροφοδοτικό δίκτυο (ΤΤΔ) Για όχημα σε κατάσταση φόρτισης συνδεδεμένο με δίκτυο εναλλασσόμενου ρεύματος, χρησιμοποιείται τιμή φόρτισης ΤΤΔ 50 μΗ/50 Ω, όπως ορίζεται στο CISPR 16-1-2 σημείο 4.4.
Η θύρα μέτρησης για κάθε ΤΤΔ τερματίζεται με φορτία 50 Ω.
5.
Ασύμμετρο τεχνητό δίκτυο (ΑΤΔ) Επί του παρόντος, για την επικοινωνία μεταξύ σταθμού φόρτισης και οχήματος χρησιμοποιούνται διαφορετικές τεχνολογίες γραμμών θύρας σήματος/ελέγχου και/ή γραμμών θύρας ενσύρματου δικτύου.
Ως εκ τούτου, είναι αναγκαία η διάκριση μεταξύ ορισμένων συγκεκριμένων γραμμών θύρας σήματος/ελέγχου και/ή γραμμών θύρας ενσύρματου γραμμών δικτύου (π.χ. γραμμή ελέγχου οδηγού, γραμμές CAN).
Η θύρα μέτρησης για κάθε ΑΤΔ τερματίζεται με φορτία 50 Ω.
Τα ΑΤΔ που ορίζονται στα σημεία 5.1, 5.2, 5.3 και 5.4 χρησιμοποιούνται για μη θωρακισμένες γραμμές θύρας σήματος/ ελέγχου και/ή γραμμές θύρας ενσύρματου δικτύου.
Εάν χρησιμοποιούνται γραμμές θύρας σήματος/ελέγχου, πρέπει να χρησιμοποιούνται θωρακισμένα ΑΤΔ που ορίζονται στο CISPR 32:2015 παράρτημα G, σχήματα G.10 και G.11.
5.1.
Θύρα σήματος/ελέγχου με συμμετρικές γραμμές Ένα ασύμμετρο τεχνητό δίκτυο (ΑΤΔ) που πρέπει να συνδεθεί μεταξύ του οχήματος και του σταθμού φόρτισης ή οποιουδήποτε σχετικού εξοπλισμού (ΣΕ) που χρησιμοποιείται για την προσομοίωση της επικοινωνίας ορίζεται στο CISPR 16-1-2 παράρτημα E ενότητα E.2 (κύκλωμα δικτύου Τ) (βλ. παράδειγμα στο σχήμα 8).
Το ΑΤΔ έχει σύνθετη αντίσταση κοινής λειτουργίας 150 Ω.
Η Zcat σύνθετης αντίστασης προσαρμόζει τη συμμετρία της καλωδίωσης και του συνδεδεμένου περιφερειακού υλισμικού που συνήθως εκφράζεται ως απώλεια διαμήκους μετατροπής (LCL).
Η τιμή της LCL πρέπει να προκαθορίζεται με μετρήσεις ή να καθορίζεται από τον κατασκευαστή του σταθμού φόρτισης / της δέσμης καλωδίων φόρτισης.
Η επιλεγμένη τιμή για την LCL και η προέλευσή της αναφέρονται στην έκθεση δοκιμής.
Η επικοινωνία CAN είναι ένα παράδειγμα συμμετρικών γραμμών που χρησιμοποιούνται για τη λειτουργία φόρτισης συνεχούς ρεύματος οχήματος.
Εάν για τη δοκιμή μπορεί να χρησιμοποιηθεί αρχικός σταθμός φόρτισης, δεν απαιτείται ΑΤΔ για την επικοινωνία CAN.
Εάν η επικοινωνία CAN προσομοιώνεται και εάν η παρουσία του ΑΤΔ εμποδίζει την ορθή επικοινωνία CAN, τότε δεν πρέπει να χρησιμοποιείται ΑΤΔ.